text: Tragedien i Paris: Det er Satans værk
  14 november 2015 kl. 15.19
  Søndagens gudstjenester i Haderslev vil tage udgangspunkt i begivenhederne i Paris.
  Biskop Marianne Christiansen har således sendt en bøn ud til præsterne, som kan inspirere dem.
  En af de berørte præster - Kirsten Münster, der er en af de fire præster, der prædiker i morgen i Haderslev – siger:
  - Jeg er ramt af forfærdelse over at nogen angriber vores frie samfund. Det kan kun være satans værk, når nogen gør sådan noget.
  - Evangelieteksten til gudstjenesten i morgen handler om Jesus, der rører mennesker. Det har vi i den grad brug for at høre, så vi ikke bliver slået til jorden i vores frygt eller ædes op af had, siger Kirsten Münster.
  